*Основно училище „Васил Левски”, град Белене, обл. Плевен*

*…………………………………………………………………………………………………*

АЗ ОПОЗНАВАМ БЪЛГАРСКАТА ПРИРОДА ЧРЕЗ ИЗКУСТВО – ПРОЛЕТ, ЛЯТО, ЕСЕН, ЗИМА

*Програмен модул за интегриране на изкуствата в учебното съдържание по БЕЛ, Околен свят, Изобразително изкуство, Музика, Компютърно моделиране и Технологии и предприемачество в 1. клас, сезон лято.*

Програмният модул се състои от 20 урока, всеки с продължителност от 35 мин., като 11 от тях са в часовете от задължителната подготовка , 6 урока са в часовете от Занимания по интереси и 3 часа са предвидени за Крайгодишно тържество.

**Срок за изпълнение на дейностите**: втори учебен срок - от 16.05.2019 г. до 05.06.2019 г., с продължителност три учебни седмици.

Темите и вида на уроците са съобразени с Училищния учебен план за учебната 2018/2019 година и със седмичното разписание на класа.

**Цели:**

* Разширяване и обогатяване на знанията на учениците за сезонните промени през лятото, свързвайки го с изкуството и учебното съдържание по различни предмети;
* Създаване на умения за проучвателна работа – систематизиране и представяне на знания по различен начин –, постер, рисунка, изработване на предмети от декоративно-приложно изкуство, хербарии, музикално изпълнение /песен, танц /, задаване на въпроси и т.н. според възможностите на учениците.
* Създаване на условия за самореализация на учениците, развиване на уменията им да представят информация по дадена тема с помощта на рисунка, музикално изпълнение, танц и т.н.
* Създаване на практически умения за разчитане на касова бон, за различни начини на заплащане (в брой, с карта или с чек), за работа с електронна везна, за ориентиране в подреждането на различни стоки в магазин;
* Създаване на практически умения за изготвяне на постер, рисунка, намиране на растение по описание в определител, разпознаване на следи на различни животни, разпознаване на водоплаващи птици и водолюбили растителни видове в естественото им местообитание (влажни зони).
* Овладяване на знания за живота на пчелите и на пеперудите.

**Очаквани резултати:**

* да могат да се изразяват с различни изразни средства /слово, рисунка, музика, танц, театър/ адекватно за възрастта и способностите си.
* да усъвършенстват комуникативните компетентности и формират навици всеки ученик да се представя пред публика.
* да разпознават и разбират емоционалното въздействие на различни видове изкуства.
* да изразяват свои впечатления за музикално произведение, картина, стихотворение със свои думи;
* да разбират единството и взаимовръзката на човека с природата;
* да усъвършенстват уменията си при планиране на различни (учебни и практически) дейности.
* да доразвият уменията си за работа в екип.

**Форми на работа:** Наблюдение, посещение в Защитена местност, придвиждане по екопътека, работа по групи, индивидуална работа.

**Дейности на учениците:** дават добре обосновано, устно и писмено мнение, четат изразително, рецитират изучени стихотворения, работят за усвояване на граматичните правила, изучават песни и възприемат музикални произведения в които са отразени различните годишни сезони, изработват пано, рисунка, декоративни елементи за интериор, представят в диалог литературно произведение, апликират, подготвят танц, запознават се с начина на работа с различни уреди, инструменти, филтърна харти и т.н.

Необходими умения на учениците: умения за систематизиране и представяне на информация, умения за устно и писмено изложение, графични умения, изразяване на емоция чрез жестове, мимики и танц, обясняване на явления и намиране на пътища за практическото им приложение, анализиране на факти и явления от действителността, сравнение, съпоставяне и противопоставяне на факти, явления, правила и действия, в резултат на които възникват проблемни ситуации, формулиране на хипотези, изводи и опитната им проверка. В програмната единица са включени планове на уроци, основни моменти от учебната работа, оценка на изпълнението, заложена по програма, както и необходими ресурси.

|  |  |  |  |
| --- | --- | --- | --- |
| **Цели** | **Основни моменти от учебната работа** | **Очаквани резултати** | **База за оценяване на придобити умения** |
| **БЪЛГАРСКИ ЕЗИК И ЛИТЕРАТУРА** | | | |
| - формиране на начални умения за възприемане, осмисляне и интерпретация на кратки по обем и достъпни като съдържание литературни произведения;  - споделяне на впечатления от чутото или прочетеното литературно произведение;  - самостоятелно четене на художествени и научнопопулярни текстове;  - безконфликтно преминаване на първокласника от позицията на слушател към позицията на читател | 1. Записване с няколко   свързани по смисъл изречениа на собствено мнение по зададен въпрос.   1. Изразително четене. 2. Разглеждане на образци   от худ.литература, свързани с темата.   1. Уместно използване на   интонация при изговор на различни видове изречения по цел на изказване.   1. Различават различни   видове изречения по цел на изказване. | Ученикът:  Прави изводи като се опира на текста.  Различава разказ от стихотворение на емпирична основа.  Умее да работи с по-голям художествен текст и да класифицира сезоните по признаци.  Изграждане на творчески отговори свързани с въображение.  Свързва думи с назовани растения, съобразно промените им през различните сезони.  Осмисля текста през собствения си жизнен опит. | Учениците умеят да:   * Изразяват   обосновано собствено мнение.   * Разбират смисъла   на прочетеното и умеят да задават въпроси.   * Редактират свой   текст.   * Четат изразително   литературни произведения.   * Разпознават   различни видове изречения по цел на изказване.  . |
| **МАТЕМАТИКА** | | | |
| -формиране на на умения за разчитане на касов бон;  - овладяване на умения за работа с електронна везна на практическа основа;  - запознаване с различни начини на плащане – касово и безкасово; | 1. Учениците решават   практически задачи с изучени мерни единици;   1. Овладява умения за   разчитане на касов бон, запознава се на практическа основа с плащане с чек; | 1. Описва с математически модел реални и картинно представени практически ситуации.  2. Решава и съставя текстови задачи с едно пресмятане и с две пресмятания.  3. Решава текстови задачи с различни мерни единици – кг, грам, брой, лев, стотинка; | 1. Разпознава и сравнява монети и банкноти с различни стойности;  2. Прилага алгоритъм за работа с електронна везна;  3. Разпознава касов бон, бележка от безкасово плащане, чек, като платежно средство; |
| **ОКОЛЕН СВЯТ** | | | |
| 1. Разпознава характерни промени в природата през различните сезони.  2. Разказва за труда на хората през различните сезони.  3. Изброява правила за поведение сред природата.  4. Извършва наблюдения и проучвания на обекти и природни явления. | 1. Наблюдава по презентация и констатира промяната при различни явления и обекти от неживата и живата природа.  2. Разказва за отглеждането на потомство при различни животни.  3. Определя и сравнява сезоните.  4. Умения да наблюдава, да достига до изводи и обобщения. | Попълва, сравнява, свързва, оцветява, съотнася.  Компетентност да наблюдава, да достига до изводи и обобщения. | * Изразява   обосновано собствено мнение.   * Разказва и   сравнява.   * Работи в екип. |
| **МУЗИКА** | | | |
| 1.Формиране на умения за пеене, слушане и музикална импровизация, музикално-ритмични движения, създаване на нагласи за общуване с музика.  2.Издирване на музикални произведения, в които е отразена темата за лятото и другите годишни сезони. | 1. Разучаване на песни   свързани с темата.  2. Затвърдяване на нотните имена и свързване броя им с цветовете на дъгата;  3.Подбор на подходящи  танцови стъпки и движения по мелодията „Виждам те, гледам те”.  4.Слушане и собствено изпълнение на музикални  пиеси на пиано, определяне емоционалното въздействие и възпроизвеждане на образи чрез движение, рисунка или по друг начин, по избор на ученика. | 1.Учениците могат да възпроизвеждат мелодията и метро ритъма;  2.Могат да импровизират ритъм към подходящи музикални примери.  3. Могат да изразяват емоционално отношение с различни изразни средства. | Учениците умеят да:   * Изразяват личното   си емоционално отношение, артистичност, предпочитания.   * Импровизират   танцови движения върху музика.   * Ориентират се в   жанровото разнообразие на музиката.   * Съпреживяват   музика, изпълнена от съучениците им. |
| **ИЗОБРАЗИТЕЛНО ИЗКУСТВО** | | | |
| 1. Усвояване на знания за водоплаващи птици, водолюбиви растения, естествените им местообитания.  2. Формиране на умения за съчетаване на различни форми в един образ.  3. Развиване на умения за прилагане на техника рисунка върху мозайка и рисунка върху асфалт.  4. Развиване на умения за работа с тебешир.  5. Формиране на умения за изготвяне на проект. | 1. В Занимания по интереси учениците са наблюдавали водоплаващи птици и водолюбиви растения в ЗМ „Кайкуша”.  2. Проведена е беседа-разговор за промените в природата през лятото.  3. Темата се насочва към формата и цветовете на наблюдавания обект.  4. Следва демонстрация от учителя на поставената задача.  5. Работа на ученика. | 1. Да съчетава цветове.  2. Подбира и съчетава различни обекти, които са характерни за собствения замисъл на ученика .  3. Работа в екип. | * Активността на ученика в беседата. * Съчетанието от форми и цветове в рисунката. * Оригиналност и   завършеност на крайния продукт . |
| **ТЕХНОЛОГИИ И ПРЕДПРИЕМАЧЕСТВО** | | | |
| 1.Развитие на умение за работа в екип, интерактивност, стремеж към успех и самоутвърждаване.  2.Стимулиране на учениците да събират и класифицират информация, да предлагат и дискутират идеи, които доказват в практически дейности.  3.Чрез практическата дейност се разширява технологичната им култура.  4.Разширяване на знанията за дълготрайността на материалите и умението да ги използват за изработка на различни предмети. | 1.Дискусия по темата „Летни температури. Безопасност от слънчеви изгаряния“.  2. Какво ни е необходимо, за да се предпазим от горещините през лятото.  3.От какви материали можем да изработим слънчева шапка. | Всеки ученик умее:  1. Да изработва слънчева шапка по даден образец.  2. Да използва различни начини за съчетаване на природните материали.  3. Да работи в екип.  4. Да използва различни комбинации за декориране.  5. Поощрява се творчеството и креативността. | 1. Оригиналност и завършеност на крайните продукти;  2. Тематично съответствие;  3. Използване на разнообразни материали;  4. Добра екипна работа, умение за разпределение на ролите в екипа. |
| **ЧАС НА КЛАСА** | | | |
| 1.Разширяване и задълбочаване на знания за безопасно движение по пътищата като участници в движението (пешеходци и велосипедисти).  2. Познава безопасните места за игра на улицата. | 1. Дискусия на тема   „Безопасно лято”.   1. Презентация „Какви   правила за безопасност да спазвам като пешеходец и велосипедист”.   1. Брошура – „Лято.   Ваканция. Безопасност”. | 1.Познава и описва правата задълженията на велосипедиста за безопасно поведение на пътя.  2. Знае пътните знаци, свързани с предимството и забраната за движение с велосипед ;  3. Описва сигналите за завиване и спиране със велосипед ; 4.Формира умения за самостоятелно и безопасно преминаване по пешеходна пътека през кръстовище. |  |
| **ЗАНИМАНИЯ ПО ИНТЕРЕСИ** | | | |
| Заниманията на тема „Открий ме!” съдействат за задоволяване потребността на детето да учи и да се ориентира в заобикалящата го природна среда чрез:   * Развиване на   интелектуалните му способности да взема решения, основани на знания за природата;   * Развитие на уменията   за комуникация и представяне на информация;   * Формиране на   отношение към природата чрез опознаване на заобикалящата среда:  –интерес, критичност, любознателност, търсене на доказателства и познавателни умения;  –избор, разпознаване, сравняване, извеждане на заключения. | 1. На учениците се дава   възможност да работят с нагледни материали, помощна литература, да обсъждат наблюдения, да споделят опит.   1. Участват в работа в група   и представят резултати от груповата работа.   1. Откриват природни   материали.   1. Представят данни чрез   рисунка и описание. | 1. Учениците могат да наблюдават,   откриват и илюстрират растения, откриват части от животински организми.   1. Следват инструкции, изказват   предположения, дискутират.   1. Спазват правила за безопасност при   наблюдение. | Учениците умеят:   * Да представят данни   чрез рисунка и описание;   * Да ползват помощна   литература.   * Да откриват и   сравняват части от животински организми чрез наблюдение и анализ.   * До проявяват   творчество, извършват дейност в непозната ситуация, работят в екип.   * Споделят мнение в   ролята на изследовател. |
| Създаване на условия за развитие на познавателните и творчески способности у учениците в процеса на реализация на проекта „Приказки, намерени в тревата” | 1. Запознаване с жизнения   цикъл на пеперудата( Lifecycle of the Monarch’ Chicago Nature Museum).   1. Решаване на текстова   задача, в която е отразена въображаема практическа ситуация ( събиране „права задача“ - намиране сбор на повече от две числа).   1. Кратка презентация,   информираща децата за видовото разнообразие, особеностите в строежа и начините на придвижване на пеперудите.  Изработване на пеперуда- работа с филтърна хартия | Учениците могат:  ▪ да наблюдават самостоятелно и целенасочено, да правят осъзнати изводи и обобщения по темата;  ▪да обосновават своите творчески отговори и решения. | Учениците разполагат с първоначални знания за видовото разнообразие, строеж и начин на живот на пеперудите. Разпознават отделните етапи от жизнения им цикъл.  Работейки в екип, децата по свой начин претворяват получените знания. |

|  |  |  |  |
| --- | --- | --- | --- |
| „Откривам красотата на птиците и растенията в ЗМ „Кайкуша” – създаване на условия за развитие и задълбочаване на усвоени вече познавателни способности чрез практически действия сред природата по екопътека в ЗМ „Кайкуша”. | 1. Актуализиране на опорни данни за защитени птици и растения в ПП „Персина”.  2. Актуализиране и допълване на знания и умения за придвиждане в защитена територия.  3. Задълбочаване на знанията за защитени птици и растения на територията на ПП „Персина”.  4. Практическа работа – откриване и разпознаване на следи от птици и животни (катерица, пор, лисица, диво прасе). | Учениците могат:   * Да разпознават защитени птици и   растения на постер и да свързват образите им с наблюдаваните „на живо”.   * Да се придвижват в защитена   местност, като спазват определени правила.   * Да откриват и разпознават следи   от птици и животни в реални условия. | Учениците разполагат с първоначални знания за птици, растения и животни, които се срещат на територията на ПП „Персина”.  Запознати са с определители за растения и птици.  Знаят правила за придвижване в защитена територия.  Прилагат на практика научените знания. |

УЧЕБЕН ПЛАН

БЪЛГАРСКИ ЕЗИК И ЛИТЕРАТУРА - 2 учебни часа;

Четене:

* „Защо ли....”, Йордан Друмников – 1час

Извънкласно четене:

* „Вълшебните кошери” – 1 час

ОКОЛЕН СВЯТ – 1 учебен час

„ Опознавам лятото “ – 1 час

МАТЕМАТИКА – 3 учебни часа

1.„ В магазина“ – 1 учебен час

2. „В магазина ” – 2 учебни часа практическа работа в самоподготовка

ЧАС НА КЛАСА – 1 учебен час

„ Опасности през лятото. Ваканция, лято, безопасност “ – 1 час

ЗАНИМАНИЯ ПО ИНТЕРЕСИ – 6 учебни часа

1. „Приказки, намерени в тревата” – 2 учебни часа

2. „ Откривам красотата на птиците и растенията в ЗМ „Кайкуша”” – 2 учебни часа

3. „Открий ме! ” – 2 учебни часа

МУЗИКА – 1 учебен час

„Приказка за дъгата, нотите и нотната стълбичка” – 1 учебен час;

ИЗОБРАЗИТЕЛНО ИЗКУСТВО – 2 учебни часа.

„ Здравей, лято! Здравей, ваканция“ – 2 часа

ТЕХНОЛОГИИ И ПРЕДПРИЕМАЧЕСТВО – 1 час

1. „Изработване на слънчева шапка” – 1 учебен час

КРАЙГОДИШНО ТЪРЖЕСТВО - 3 учебни часа

„ Будилникът с изгубените стрелки или защо се объркаха сезоните“ – 3 учебни часа

ОБЩИ РЕСУРСИ И БЕЛЕЖКИ:

Тази програмна единица е разработена, за да изгради и усъвършенства у учениците следните умения:

1. Да четат правилно и с разбиране различни по обем художествени текстове;
2. Да отговарят кратко на въпроси по съдържанието на изучаваното произведение;
3. Да разберат и осъзнаят характеристиката на всяко от годишните времена;
4. Да придобият умения за разчитане на касов бон.
5. Да научат различни начини за безкасово плащане.
6. Да придобият умения за функционално и разумно пазаруване.
7. Да придобият умения за съпреживяване на музикално произведение и изразяване на чувствата си чрез рисунка.
8. Да познават опасностите през лятото(слънчево изгаряне, безопасна игра на открито, безопасност при ухапване от кърлеж, комар и т.н.)
9. Да прилагат научените знания в практиката, да намират лесно практически решения;
10. Да оценяват постиженията си и да се гордеят с тях;

11. Да владеят и управляват емоциите си.

12. Да показват своите знания и умения по подходящ начин пред съученици и публика.

|  |
| --- |
| ИНДИВИДУАЛНА ЧАСТ:  Учениците изработват изделия, които са им необходими за лично предпазване от силно слънце, знаят да разчитат касов бон, познават различни начини за безкасово плащане, имат умения за ориентация в голям магазин, стремят се да правят разумен избор при пазаруване, апликират, четат стихове, знаят правилата за придвиждане в защитена местност, разпознават птици и животни по следи, умеят да работят с определители за птици и животни, научават за живота и труда на пчелното семейство, пресъздават настроение чрез рисунка и танц.  ГРУПОВА ЧАСТ: Учениците, разучават песни и подготвят танц, съпоставят сезоните и ги подреждат по определени признаци, придвижват се по екопътека в защитена местност, намират начини да се рекламират.  ПРИЛОЖЕНИЕ: Работни листи, снимки от индивидуалната и групова работа.  ОБРАТНА ВРЪЗКА: В края на програмния модул с ученците са проведени разговори с цел установяване полезността и устойчивостта на усвоените умения и знания. Част от въпросите в разговорите бяха за установяване на емоционалното състояние на децата преди, по време и след провеждане на дейностите.  След реализиране на програмната единица се прави задълбочен анализ на резултатите в професионалната учебна общност, последвано от споделяне на придобития опит с цялата педагогическа колегия.  ИЗГОТВИЛИ: Професионална учебна общност в ОУ „Васил Левски” – Белене:  Величка Петкова- гл. учител  Румяна Минчева - ст. учител  Диана Николова – ст. учител ИИ и технологии  Елка Данева - ст. учител |
|  |